Document ID: 31995R3058

RÅDETS FORORDNING (EF) Nr. 3058/95 af 22. december 1995 om forlængelse for 1996 af gyldigheden af forordning (EØF) nr. 3833/90, (EØF) nr. 3835/90, (EØF) nr. 3900/91 og (EF) nr. 2651/95 om anvendelse af generelle toldpræferencer på visse landbrugsprodukter med oprindelse i udviklingslande og om ændring af visse bestemmelser i forordning (EF) nr. 3282/94
RÅDET FOR DEN EUROPÆISKE UNION HAR -
under henvisning til traktaten om oprettelse af De Europæiske Fællesskab, særlig artikel 113,
under henvisning til Kommissionens forslag, og
ud fra følgende betragtninger:
Det Europæiske Fællesskab har inden for De Forenede Nationers Konference om Handel og Udvikling (UNCTAD) tilbudt at indrømme toldpræferencer for visse landbrugsprodukter henhørende under kapitel 1 til 24 i den fælles toldtarif og med oprindelse i udviklingslandene; den præferencebehandling, som dette tilbud omfatter, består dels for visse varer, der er omfattet af den i forordning (EF) nr. 3448/93 (1) fastsatte handelsordning, i en nedsættelse af det faste element i den afgift, der anvendes for disse produkter i medfør af nævnte forordning, dels for produkter, der er omfattet af en enkelt toldsats, i en nedsættelse af denne sats; præferenceindførsler af de pågældende produkter kan i almindelighed finde sted uden kvantitative begrænsninger;
ordningens positive betydning for en forbedret adgang for udviklingslandene til de præferencegivende landes markeder blev anerkendt på den niende samling i UNCTAD's særlige præferenceudvalg; her var der enighed om, at målene for den generelle præferenceordning ikke ville være nået fuldt ud ved udgangen af 1980, og at den indledende periode derfor burde forlænges ud over dette tidspunkt; en samlet revision af ordningen er startet i 1990;
industriafsnittet i Fællesskabets ordning er genstand for en forordning, som skal gælde i fire år, og som bygger på de af Fællesskabet vedtagne tiårige retningslinjer; på grund af de særlige forhold i forbindelse med gennemførelsen af resultaterne af Uruguay-runden for de af nærværende forordning omfattede produkter er det ikke muligt at fastsætte en forordning på grundlag af de nye tiårige retningslinjer for disse produkter inden udgangen af første halvår af 1996; den bestående ordning for landbrugsprodukterne bør derfor videreføres i afventning af den nye landbrugsordning, der skal indføres fra den 1. juli 1996, og de årlige mængder for præferenceindførslerne som fastsat i artikel 7 og i bilag I i forordning (EØF) nr. 3833/90 (2) bør følgelig nedsættes med halvdelen;
de lande, der har iværksat effektive programmer til bekæmpelse af produktion af og handel med narkotika, bør fortsat kunne nyde godt af den gunstigere ordning, som de var indrømmet under den foregående ordning -
UDSTEDT FØLGENDE FORORDNING:
Artikel 1
Bestemmelserne i forordning (EØF) nr. 3833/90, (EØF) nr. 3835/90 (3), (EØF) nr. 3900/91 (4), (EF) nr. 3282/94 (5) og (EF) nr. 2651/95 (6) om anvendelse af generelle toldpræferencer for visse landbrugsprodukter med oprindelse i udviklingslande finder tilsvarende anvendelse i perioden 1. januar til 30. juni 1996.
Henvisningerne til bestemte datoer i 1995 og 1996 i de i stk. 1 nævnte forordninger læses som henvisninger til datoer i henholdsvis 1996 og 1997.
Artikel 2
De faste mængder, der er anført i kolonne 5 i bilag I, og de mængder, der er nævnt i artikel 7, stk. 2 og 3, i forordning (EØF) nr. 3833/90, nedsættes med halvdelen.
Artikel 3
I bilagene til forordning (EØF) nr. 3833/90, (EØF) nr. 3835/90, (EØF) nr. 3900/91 og (EF) nr. 3282/94, foretages de tekniske ændringer, der fremgår af bilaget til nærværende forordning.
Artikel 4
Denne forordning træder i kraft den 1. januar 1996.
Den anvendes indtil den 30. juni 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1995.

Labels: 3
19
6